CELEX: 62008CN0052
Language: el
Date: 2008-02-12 00:00:00
Title: Υπόθεση C-52/08: Προσφυγή που ασκήθηκε στις 12 Φεβρουαρίου 2008 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας

26.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 107/15
            
         Προσφυγή που ασκήθηκε στις 12 Φεβρουαρίου 2008 — Επιτροπή των Ευρωπαϊκών Κοινοτήτων κατά Πορτογαλικής Δημοκρατίας
   (Υπόθεση C-52/08)
   (2008/C 107/22)
   Γλώσσα διαδικασίας: η πορτογαλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: H. Støvlbæk και P. Andrade)
   
      Καθής: Πορτογαλική Δημοκρατία
   Αιτήματα
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Πορτογαλική Δημοκρατία, μη μεταφέροντας στο εσωτερικό της δίκαιο, όσον αφορά το επάγγελμα του συμβολαιογράφου, την οδηγία 2005/36/ΕΚ (1), με την οποία καταργήθηκε και αντικαταστάθηκε η οδηγία 89/48/ΕΟΚ (2), παρέβη τις υποχρεώσεις που υπέχει από την οδηγία 2005/36/ΕΚ,
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Η Επιτροπή θεωρεί ότι η Πορτογαλική Δημοκρατία, μη επιτρέποντας στους συμβολαιογράφους άλλων κρατών μελών να ασκούν το επάγγελμα στην Πορτογαλία, εάν έχουν το δικαίωμα να το ασκούν σε κράτος μέλος όπου αυτό αποτελεί νομικά κατοχυρωμένο επάγγελμα ή το έχουν ασκήσει, κατά τους προβλεπόμενους όρους, σε κράτος μέλος όπου δεν αποτελεί νομικά κατοχυρωμένο επάγγελμα, δεν συμμορφώνεται προς τις υποχρεώσεις που υπέχει από το άρθρο 13 της οδηγίας 2005/36/ΕΚ.
   Εν πάση περιπτώσει, απαιτώντας από τους υποψηφίους συμβολαιογράφους πτυχίο Νομικής πορτογαλικού πανεπιστημίου ή ισοδύναμη ακαδημαϊκή αναγνώριση σύμφωνη με τον πορτογαλικό νόμο, η Πορτογαλική Δημοκρατία δεν συμμορφώνεται επίσης προς τις υποχρεώσεις που υπέχει από τα άρθρα 13 και 14 της ίδιας οδηγίας.
   Εξ άλλου, απαιτώντας από τους υποψηφίους συμβολαιογράφους, πριν εγγραφούν ως ασκούμενοι, να επιτύχουν σε δημόσιες εξετάσεις αποσκοπούσες στον έλεγχο των γενικών τους νομικών γνώσεων, η Πορτογαλική Δημοκρατία δεν συμμορφώνεται περαιτέρω προς τις υποχρεώσεις που υπέχει από τα άρθρα 14, παράγραφος 3, και 3, στοιχείο η', της οδηγίας 2005/36/ΕΚ.
   Γι' αυτούς τους λόγους, η Επιτροπή θεωρεί ότι η Πορτογαλική Δημοκρατία δεν μετέφερε στο εσωτερικό της δίκαιο την οδηγία 2005/36/ΕΚ, όσον αφορά το επάγγελμα του συμβολαιογράφου.
   
      (1)  Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (ΕΕ 2005, L 255, σ. 22).
   
      (2)  ΕΕ 1989, L 19, σ. 16.